Αξιολόγηση γλυκαιμικής ρύθμισης και συχνότητας υπογλυκαιμικών επεισοδίων σε χρόνιους αιμοκαθαιρόμενους διαβητικούς ασθενείς με τη χρήση νέας τεχνολογίας 7ημερης συνεχούς καταγραφής σακχάρου. Σύγκριση δύο διαλυμάτων αιμοκάθαρσης
Creators: name: Διβάνη, Μαρία Νικολάου
Publisher: name: Aristotle University of Thessaloniki
Year: 2023
Subjects: Σακχαρώδης Διαβήτης
Χρόνια Νεφρική Νόσος
Συνεχής καταγραφή σακχάρου
Diabetes Meletus
Chronic Kidney Disease
Continuous Glucose Monitoring

description: Ο Σακχαρώδης Διαβήτης (ΣΔ) αποτελεί την πρώτη αιτία Χρόνιας Νεφρικής Νόσου Τελικού Σταδίου (ΧΝΝΤΣ) που οδηγεί τους ασθενείς στην Αιμοκάθαρση (ΑΚ). Στους ασθενείς με ΣΔ που υποβάλλονται σε ΑΚ η αποβολή γλυκόζης από το φίλτρο της αιμοκάθαρσης αποτελεί έναν από τους κύριους παράγοντες που συμβάλλει στη συχνή εμφάνιση υπογλυκαιμικών επεισοδίων και μεγάλων διακυμάνσεων του σακχάρου. Η υπογλυκαιμία και η μεταβλητότητα της γλυκόζης σχετίζονται με αυξημένη θνητότητα καθώς έχουν αναγνωριστεί ως ανεξάρτητοι παράγοντες κινδύνου μικροαγγειακών και μακροαγγειακών επιπλοκών. Η γλυκόζη είναι ουσία χαμηλού μοριακού βάρους που εύκολα καθαίρεται από τους πόρους της μεμβράνης του φίλτρου της αιμοκάθαρσης και η χρήση διαλύματος αιμοκάθαρσης χωρίς γλυκόζη αυξάνει την επίπτωση υπογλυκαιμίας κατά τη διάρκεια της αιμοκάθαρσης. Η χρήση νέας τεχνολογίας συσκευών συνεχούς καταγραφής σακχάρου στους ασθενείς που υποβάλλονται σε αιμοκάθαρση δεν έχει μελετηθεί επαρκώς και φαίνεται ότι θα μπορούσε να αξιολογήσει με ακρίβεια τόσο τη γλυκαιμική κατάσταση όσο και τις οξείες διακυμάνσεις του σακχάρου και κυρίως να αποτυπώσει τα επεισόδια ασυμπτωματικής υπογλυκαιμίας σε αυτή την ομάδα των ασθενών. Στόχος της παρούσας συγκριτικής μελέτης είναι η αξιολόγηση της γλυκαιμικής ρύθμισης, των επεισοδίων υπογλυκαιμίας και της μεταβλητότητας της γλυκόζης σε αιμοκαθαιρόμενους ασθενείς με ΣΔ, με τη χρήση της νεότερης τεχνολογίας συσκευής συνεχούς καταγραφής σακχάρου iPro της εταιρίας Medronic. Η παρούσα μελέτη διερεύνησε i) την εγκυρότητα των μετρήσεων τιμών γλυκόζης στο διάμεσο ιστό που προκύπτουν από τη συσκευή συνεχούς καταγραφής σακχάρου, ii) την επίδραση της χρήσης διαλύματος αιμοκάθαρσης χωρίς γλυκόζη έναντι διαλύματος με περιεκτικότητα γλυκόζης 100mg/dl στο γλυκαιμικό προφίλ, στην επίπτωση εμφάνισης υπογλυκαιμίας και στη διακύμανση της γλυκόζης. Ο τελικός πληθυσμό της μελέτης αποτέλεσαν 17 ασθενείς που πληρούσαν τα κριτήρια εισόδου. Η φάση Α της μελέτης αντιστοιχεί στην 7ημερη συνεχή καταγραφή του σακχάρου σε 3 συνεχόμενες συνεδρίες αιμοκάθαρσης σε διάστημα μίας εβδομάδας χωρίς διάλυμα γλυκόζης και η φάση Β αντιστοιχεί στην 7ημερη συνεχή καταγραφή σακχάρου σε 3 συνεχόμενες συνεδρίες αιμοκάθαρσης της εβδομάδας με διάλυμα γλυκόζης 100mg/dl. Συγκρίθηκαν τα διαστήματα του 4ωρου της συνεδρίας αιμοκάθαρσης, του 24ωρου και του 8ωρου της νύχτας στη φάση Α με τα αντίστοιχα χρονικά διαστήματα στη φάση Β. Η μελέτη έδειξε ότι: 1) Η χρήση της συσκευής συνεχούς καταγραφής σακχάρου είναι μια ακριβής και αξιόπιστη μέθοδος για την αποτύπωση της γλυκαιμικής κατάστασης των ασθενών που υποβάλλονται σε αιμοκάθαρση 2) Η χρήση διαλύματος με περιεκτικότητα γλυκόζης 100mg/dl φαίνεται ότι προφυλάσσει τους ασθενείς από μεγάλες και οξείες διακυμάνσεις των τιμών γλυκόζης και κυρίως από την εμφάνιση υπογλυκαιμίας κατά τη διάρκεια της συνεδρίας αιμοκάθαρσης 3) απαιτούνται μεγαλύτερες τεκμηριωμένες ερευνητικές μελέτες που θα χρησιμοποιούν το σύστημα συνεχούς καταγραφής γλυκόζης σε αυτή την ειδική ομάδα των ασθενών για να επεκταθούν οι γνώσεις μας στον έλεγχο της γλυκαιμικής ρύθμισης των ασθενών με σακχαρώδη διαβήτη και χρόνια νεφρική νόσο τελικού σταδίου που υποβάλλονται σε αιμοκάθαρση.
description: Diabetes Mellitus (DM) is the first cause of End-Stage Chronic Kidney Disease (CKD) that leads patients to Hemodialysis (HD). In DM patients on HD, the removal of glucose from the hemodialysis filter is one of the main factors contributing to the frequent occurrence of hypoglycemic episodes and large sugar fluctuations. Hypoglycemia and glucose variability are associated with increased mortality as they have been identified as independent risk factors for microvascular and macrovascular complications. Glucose is a low molecular weight substance that is easily cleared from the pores of the dialysis filter membrane, and the use of glucose-free dialysis solution increases the incidence of hypoglycemia during dialysis. The use of new technology continuous glucose monitoring devices in patients undergoing hemodialysis has not been adequately studied and appears to be able to accurately assess both glycemic status and acute glucose fluctuations and especially capture episodes of asymptomatic hypoglycemia in this patients group. The aim of the present comparative study is to evaluate the glycemic regulation, hypoglycemia episodes and glucose variability in hemodialysis patients with DM, using the newest technology of the iPro continuous glucose recording device of the Medronic company. The present study investigated i) the validity of interstitial glucose measurements obtained from the continuous glucose monitoring device, ii) the effect of using a glucose-free dialysis solution versus a solution with a glucose content of 100 mg/dl on the glycemic profile, on the incidence of hypoglycemia and in glucose fluctuation. The final population of the study was 17 patients who met the entry criteria. Phase A of the study corresponds to the 7-day continuous glucose monitoring in 3 consecutive hemodialysis sessions over a period of one week without glucose solution and phase B corresponds to the 7-day continuous glucose monitoring in 3 consecutive hemodialysis sessions of the week with a glucose solution of 100mg/dl. Τhe intervals of 4 hours of dialysis session, the 24-hour of a dialysis day, and the 8-hour of the night in phase A were compared with the corresponding time intervals in phase B. The study showed that: 1) The use of the continuous glucose monitoring device is an accurate and reliable method for recording the glycemic status of patients undergoing hemodialysis 2) The use of a solution with a glucose content of 100mg/dl seems to protect patients from large and acute fluctuations in glucose values and especially from the occurrence of hypoglycemia during the hemodialysis session 3) are required largest evidence-based research studies using the continuous glucose monitoring system in this special group of patients to expand our knowledge of the control of glycemic control in patients with diabetes mellitus and CKD undergoing hemodialysis.